Josep Maria Tost, director de l'ARC, va donar la benvinguda als assistents i els va encoratjar a oferir la seva visió i expertesa per tal d'avançar decididament en la promoció i millora dels centres de reutilització de tot el territori.
L'ARC va ser l'encarregada d'explicar als membres del (CEC) en què consisteix el projecte, quines són les fases que el conformen i quines tasques i funcions hauran de desenvolupar com a part interesada ( stakeholders) en matèria de reutilització.
Addicionalment, es va dur a terme una primera acció de treball, que va consistir a emplenar un exhaustiu qüestionari que forma part de la primera fase del projecte: un diagnòstic de la situació actual d'aquests centres de reutilització per tal d'identificar tot el potencial de millora que tenen aquestes empreses i institucions.
Aquest qüestionari està obert a la participació de la ciutadania i dels centres de reutilització.
El projecte europeu interreg SUBTRACT, finançat principalment pel Fons Europeu de Desenvolupament Regional (FEDER), posa el focus en els centres de reutilització i en la seva condició de pimes, i té com a objectiu millorar el funcionament d'aquestes empreses i identificar les condicions necessàries per tal que siguin econòmicament, socialment i ambientalment sostenibles.
Normalment, els centres de reutilització estan gestionats per PIMES, i sovint per empreses socials, les quals reben i preparen béns per a la seva reutilització amb la finalitat d'allargar la vida útil dels productes.
Això dona lloc a beneficis socials i mediambientals i promou l'economia circular.
Els centres de reutilització són un poderós vehicle per afavorir un creixement qualitatiu que ajuda a desenvolupar el capital humà i a enfortir la cohesió social i, per tal d'acomplir aquests objectius, necessiten comptar amb un model de negoci econòmicament sostenible.
El projecte SUBTRACT es concentra en les fases de posada en marxa i desenvolupament dels centres de reutilització perquè siguin efectius i duradors.
Això es tradueix en la necessitat de comptar amb un flux constant d'entrada i sortida de productes perfectament preparats per a la seva reutilització, a través d'una estructura de gestió professional, una estratègia financera adequada i una imatge atractiva per als usuaris.
Mitjançant la recerca de coneixement i l'intercanvi d'experiències, el projecte elaborarà:
L'Agència és un dels set socis que participen en aquest projecte, que té per objectiu millorar el funcionament de les pimes dedicades a la reutilització i a la preparació per a la reutilització.
El Comitè està format per 34 membres de diferents entitats del sector públic, del sector privat i de l'àmbit universitari.
SUBTRACT, que es va posar en funcionament oficialment l'1 d'agost de 2019, té una durada de 42 mesos dividits en dues fases.
Una primera, de 30 mesos de durada, en què s'intercanviaran experiències, coneixements i casos d'èxit de centres de reutilització al context social dels diferents membres del projecte, i una segona fase d'un any de duració, en què es durà a terme la implementació dels plans d'acció regionals que sorgeixin de la primera fase.
Redactat de la noticia: Marga Torre
Per saber-ne més: Elena Bagaria
Valorització de residus no aprofitables com a subproductes, Valorització de materials, Optimització dels processos de tractament de residus i Mitigació